Noch dr Klimaklassifikation vo Lauer und Frankenberg (1987) isch s Klima vo Portugal maritim und semihumid und ghört zu der subtropische Klimazone. Wil d Schdadt direkt am Atlantik lit, wird ihr Klima vom Temperaturverhalte vom Meer prägt: Nit sehr heissi Summer und verhältnismässig mildi Winter. D Temperaturen falle nur sälte under 0 °C. Schneefäll si no sältener. D Möned mit de högschte Niiderschlagswärt si vom November bis zum März (> 100 mm). Dr chüeli Kanareschtrom, wo in südliger Richtig der Küste noch fliesst, verursacht in der warme Johresziit hüfig Näbel. Im Winter isch Lissabon im Iiflussgebiet vo atlantische Tiefusläufer, wo viel Räge an dr Küschte bringe. Dr jöhrlig Rägedurchschnitt isch 629 mm.